Дарэчы Мінскую вуліцу ў сучасным Барысаве было вырашана аднавіць у іншым месцы: яна заняла месца яшчэ адной вулачкі пачатку ХІХ стагоддзя – Юрыдычнай (відаць, там знаходзілася юрыдыка, частка горада, якая не падпарадкоўвалася гарадской уладзе; з-за блізкасці касцёла можна меркаваць, што належала яна каталіцкай царкве). Нягледзячы на назву дадзеная вуліца ніколі не вяла ў Мінск, з той прычыны, бо тут была ці не самая шырокая Бярэзіна – мост гістарычна знаходзіўся на некалькі соцень метраў ніжэй па плыні ракі.